**7.3.1.1.5.1 Descrierea sistemului de control şi penalități pentru intervențiile IACS**

***Intervenţii FEGA şi FEADR- IACS***

**Controlul administrativ** se realizează pentru 100% din cererile depuse pentru stabilirea eligibilității, iar după finalizarea tuturor controalelor administrative și a controalelor pe teren sistemul de sancțiuni va cuprinde următoarele sancțiuni generale, valabile pentru toate intervențiile:

* Sancțiuni pentru supradeclararea suprafetelor/sancțiuni administrative în ceea ce privește animalele declarate;
* Sancțiuni pentru nerespectarea condițiilor de eligibilitate generale, a cerințelor specifice și a cerințelor de bază relevante;
* Sancțiuni pentru nedeclararea suprafețelor;
* Sancțiuni pentru depunerea cu întârziere a cererii de plată;
* Sancțiuni pentru nerespectarea condiționalității;
* Sancțiuni suplimentare.

În funcție de data la care vor fi finalizate şi aprobate pachetele legislative, exista posibilitatea ca în 2023 să apară unele întârzieri în implementarea tuturor cerințelor.

În cadrul sistemului de administrare şi control se efectuează controlul administrativ în procent de 100% pentru toate cererile cu scheme pentru animale în cadrul controlului administrativ:

* îndeplinirea condițiilor de eligibilitate generale ale plăților directe si ale condițiilor specifice schemelor pentru animale/ ecoschemelor prin verificări încrucișate cu datele din documentele justificative operate în sistemul informatic, cât și cu datele înregistrate în alte baze de date : Baza Națională de Date a Animalelor (BND a ANSVSA)/ONRC/ANZ, după caz;
* pentru ecoschemele în zootehnie verificarea respectării cerințelor/standardelor de bază relevante și cerințelor/standardelor specifice/superioare pe întreaga perioadă a angajamentului;
* pe lângă controlul administrativ se efectuează și controale/supracontrol la fața locului pe un eșantion extras anual de % din cererile depuse şi control pe condiționalitate.

În cadrul controlului la fața locului se verifică:

* respectarea condițiilor de eligibilitate, a cerinţelor de bază /cerințelor specifice în funcție de fiecare schema/ ecoschemă în parte;
* verificarea existentei documentelor specifice existente în cadrul exploatațiilor din care rezultă respectarea condițiilor de eligibilitate generale, a cerinţelor de bază /specifice /standarde superioare;
* detalierea la nivel de element verificat în cadrul controlului la faţa locului va fi cuprinsă în Procedurile Operaţionale de control.

După finalizarea tuturor verificărilor (administrative și la fața locului) sistemul informatic atribuie automat neconformități la nivel de animal, la nivel de exploatație sau schemă de plată solicitată.

Sistemul de sancțiuni va fi reglementat prin legislația națională în conformitate cu prevederile legislației europene și va fi un sistem gradual aplicat în funcție de raportul dintre numărul de animale cu neconformități și numărul de animale determinate/eligibile la plată, adaptat fiecărui tip de intervenție /ecoschemă.

În funcție de neconformitatea atribuită la nivel de animal/condiție eligibilitate generală/cerinţă de bază/specifică /standard, se poate ajunge la respingerea de la plată a exploatației/a animalului/a angajamentului sau la reducerea valorii sprijinului.

Sistemul de sancțiuni implementat este în conformitate cu prevederile legislației europene și naționale.

Sistemul de sancțiuni este un sistem gradual aplicat în funcție de raportul dintre numărul de animale cu neconformități și numărul de animale determinate la plată.

În vederea obţinerii unei asigurări rezonabile referitoare la asigurarea unui sistem de administrare și control care să permită garantarea unei bune gestiuni financiare APIA a decis să folosească atât controlul prin măsurători clasice pe teren cât și controlul prin teledetecţie pentru controlul cererilor de sprijin depuse de către fermieri.

**Controlul clasic la fața locului** estebazat pe inspecţii fizice pe teren.

Controlul pe teren se află în responsabilitatea Centrelor judeţene APIA (42). Funcționarii APIA efectuează controlul la faţa locului în baza normelor şi procedurilor APIA în vigoare.

Elementele controalelor la faţa locului:

**(1)** Controalele la faţa locului vizează exploatația și toate parcelele agricole pentru care se solicită sprijin şi care intră în sfera de aplicare a sistemului integrat;

**(2)** Controalele vizează măsurarea suprafeţelor agricole, confirmarea culturii declarate, a categoriei de folosință a terenului, verificarea criteriilor de eligibilitate, a angajamentelor şi altor obligaţii privind suprafaţa declarată de beneficiar;

**(3)** Controalele referitoare la practicile de ecologizare vizează toate obligațiile care trebuie respectate de beneficiar.

Controlul prin teledetecție se efectuează pe baza imaginilor multispectrale de înaltă și foarte înaltă rezoluție pe care s-au interpretat stadiul de vegetație al culturilor, limitele de culturi sau parcelele și tipurile de culturi, imaginile fiind preluate în etape diferite în lunile aprilie, mai, iunie, iulie, august și septembrie. Zona de control este structurată pe mai multe zone separate (site-uri) amplasate pe întreg teritoriul României.

În procesul de fotointerpretare, ce are în vedere identificarea și digitizarea parcelelor realizată de fermieri în IPA –online, se determină suprafața fiecărei parcele ținând cont de limitele parcelelor din care au fost excluse suprafețele neeligibile intersectate cu schițele realizate de fermieri.

Pentru fermele care în urma controlului prin teledetecție au cel puțin o parcelă cu cod tehnic ce semnalează diferite neconformități (de exemplu: suprafețe confirmate în urma controlului mai mici decât cele declarate), se realizează acțiunea de “follow-up” care are drept scop clarificarea cu fermierul a neconformităților identificate în cadrul controlului prin teledetecție. De asemenea, în cadrul acțiunii de “follow-up” pot fi remediate și inconsistențele generate de poziționarea greșită a parcelelor în cadrul blocului fizic.